Diari Oficial de la Generalitat Valenciana


Sumari del DOGV 4531, del 26-06-2003 (2003/7586)

ACORD de 15 de maig de 2003, de la Comissió Territorial d'Urbanisme de València, relatiu a l'expedient d'expropiació per taxació conjunta tramitat per l'Ajuntament de Xirivella per a l'obtenció dels terrenys destinats a xarxa primària educativocultural.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/7586


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 15 de maig de 2003, de la Comissió Territorial d'Urbanisme de València, relatiu a l'expedient d'expropiació per taxació conjunta tramitat per l'Ajuntament de Xirivella per a l'obtenció dels terrenys destinats a xarxa primària educativocultural. [2003/X7586]
  
En relació amb l'expedient tramés per l'Ajuntament de Xirivella, relatiu a la taxació conjunta Col·legi.
  
Antecedents de fet
  
Primer. Mitjançant el ple de l'Ajuntament, en la sessió del 2 de maig de 2002, es va acordar iniciar l'expedient d'expropiació per taxació conjunta dels terrenys i exposar-lo al públic, després de la qual cosa es van publicar els corresponents anuncis en el periòdic Levante, en el Butlletí Oficial de la Província i en el Diari Oficial de la Generalitat Valenciana, així com efectuar les notificacions individuals als titulars de drets. Durant la fase d'informació al públic es van presentar dos al·legacions. El 17 de juny de 2002, el ple de l'Ajuntament de Xirivella acorda desestimar les al·legacions presentades i remetre'l a la Comissió Territorial per a la seua aprovació definitiva.
  
La Comissió Territorial d'Urbanisme, en la sessió del 20 de desembre de 2003, va aprovar definitivament el projecte de taxació conjunta i va remetre els fulls de preu just als titulars afectats.
  
El 21 de febrer de 2003 té entrada en el Servici Territorial d'Urbanisme un escrit de l'Ajuntament de Xirivella en el qual s'indica l'existència d'un error material en el full de preu just corresponent a la finca núm.1. L'error consistix en la determinació del valor de taxació de la coberta, resultat de multiplicar 1.360 m2 x 30 euros/m2, que va ser arreplegat com 4.080 euros, i és 40.080 euros.
  
Fonaments de dret
  
Primer. Se sotmet a la Comissió Territorial d'Urbanisme de València l'aprovació definitiva del projecte d'expropiació per taxació conjunta tramitat per l'Ajuntament de Xirivella de determinats terrenys. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme d'acord amb el que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3288/1978, de 25 d'agost (en avant RGU) i en l'article 10.d del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte, i, al mateix temps, la intervenció d'este òrgan ho serà sense perjuí de la ulterior actuació del Jurat Provincial d'Expropiació, que serà el que, en última instància, si hi ha oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.
  
Segon. L'article 105.2 Llei 30/1992, de Règim Jurídic de les Administracions Públiques i del Procediment Administratiu Comú i la seua modificació per Llei 4/1999, faculta les administracions públiques a rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.
  
Tercer. L'acord d'aprovació de l'expedient d'expropiació, pel procediment de taxació conjunta, habilita que, després del pagament o depòsit de l'import, puga procedir-se a l'ocupació de la finca, i tinga els efectes prevists en els números 6, 7 i 8 de la Llei d'Expropiació Forçosa, sense perjudici de la valoració, si és procedent, pel Jurat Provincial d'Expropiació (article 138.4 del RD 1.346/1976, pel qual s'aprova la Llei del Sòl i Ordenació Urbanística i article 202 i 203 del RD 3.288/1978, pel qual s'aprova el Reglament de Gestió Urbanística).
  
Quart. Correspon a la Comissió Territorial d'Urbanisme la competència per a l'aprovació definitiva dels expedients d'expropiació per taxació conjunta, d'acord amb l'article 10.d) del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
A la vista de tot el que antecedix, la Comissió Territorial d'Urbanisme, en la sessió realitzada el 15 de maig de 2003, acorda:
  
Primer. Aprovar la correcció d'errors de l'expedient d'expropiació per taxació conjunta tramitat per l'Ajuntament de Xirivella per a l'obtenció dels terrenys destinats a xarxa primària educativocultural, consistent a substituir en el full de preu just de la finca núm.1, com a valor de taxació de la coberta la quantitat de 4.080 euros, per la real de 40.800 euros.
  
Segon. Aprovar les valoracions de béns i drets que cal expropiar.
  
Tercer. Declarar la urgent ocupació dels béns i drets afectats.
  
Contra el present acord, que no posa fi a la via administrativa, en allò que afecta el punt 3 es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de la seua publicació.
  
Tot això, sense perjuí que es puga interposar qualsevol altre recurs que es considere oportú.
  
Respecte dels punts 1 i 2 no es pot interposar cap recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.
  
Alhora, escau notificar el present acord als interessats titulars de béns que consten en el projecte d'expropiació, i adjuntar a este còpia del corresponent full de preu just i
  
comunicar-los que, en el termini dels 20 dies hàbils següents al de la recepció de la notificació, podran manifestar per escrit davant d'esta Comissió Territorial d'Urbanisme la seua disconformitat amb la valoració establida en l'expedient aprovat. Si en este termini els interessats no formulen oposició a la valoració, es considerarà acceptada la que es fixa en l'acte present d'aprovació de l'expedient, i s'entendrà determinat el preu just definitivament i de conformitat.
  
Dels fulls de preu just impugnats donarà trasllat esta Comissió, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre Règim del Sòl i Valoracions.
  
València, 15 de maig de 2003.- El secretari de la Comissió Territorial d'Urbanisme: José Manuel Palau Navarro.